b'\n_START_ARTICLE_\nAmplificador de guitarra\n_START_PARAGRAPH_\nL\'amplificador de guitarra (generalment anomenat "ampli de guitarra") \xc3\xa9s un aparell el\xc3\xa8ctric que serveix per restituir el so d\'una guitarra el\xc3\xa8ctrica que hi estigui connectada. Cont\xc3\xa9 un circuit format per un amplificador (per augmentar el volum sonor) i d\'un altaveu per emetre el so pr\xc3\xb2piament (tamb\xc3\xa9 hi ha els combo).\n_START_SECTION_\nL\'ampli de v\xc3\xa0lvules\n_START_PARAGRAPH_\nEls primers amplificadors eren de v\xc3\xa0lvules, primer element electr\xc3\xb2nic (hist\xc3\xb2ricament) en permetre l\'amplificaci\xc3\xb3 d\'un senyal el\xc3\xa8ctric. M\xc3\xa9s tard apareixeria el transistor: m\xc3\xa9s petit, amb menys consum el\xc3\xa8ctric, m\xc3\xa9s fiable, amb una amplificaci\xc3\xb3 constant (linealitat) sigui quina sigui la intensitat d\'entrada i en general, un cost molt assequible. Tanmateix, la seva linealitat d\xc3\xb3na com a resultat un so molt fred._NEWLINE_La tecnologia dels tubs \xc3\xa9s sensible a les vibracions, provocant una reverberaci\xc3\xb3 mec\xc3\xa0nica i una coloraci\xc3\xb3 c\xc3\xa0lida i \xc2\xab\xc2\xa0cantant\xc2\xa0\xc2\xbb. Les v\xc3\xa0lvules tenen una imped\xc3\xa0ncia d\'entrada molt elevada i guarden millor l\'energia: saturen \xc2\xabdol\xc3\xa7ament\xc2\xbb, comprimeixen el so d\'una manera \xc2\xabnatural\xc2\xbb(compressi\xc3\xb3 del rang din\xc3\xa0mic de senyal, i no compressi\xc3\xb3 de dades per arxius d\'\xc3\xa0udio), aportant \xc2\xabsustain\xc2\xbb al to de la guitarra, a m\xc3\xa9s, tenen una resposta de freq\xc3\xbc\xc3\xa8ncia que \xc2\xabmillora\xc2\xbb el so de la guitarra. Aquestes propietats fan que per un so equivalent, un amplificador de transistors "cl\xc3\xa0ssics" haur\xc3\xa0 de ser dues vegades m\xc3\xa9s potent que el seu "equivalent" de v\xc3\xa0lvules._NEWLINE_Els tres principals inconvenients de la v\xc3\xa0lvula s\xc3\xb3n la fragilitat (xocs), el seu desgast i el seu cost._NEWLINE_Aquesta difer\xc3\xa8ncia de so entre els amplificadors de v\xc3\xa0lvules i els de transistors, explica que la gran majoria de guitarristes prefereixin molt abans un amplificador de v\xc3\xa0lvules.'